Argentina Repubblica Argentina República Argentina Arzentina, ufisalmente Repùblega Arzentina, el ze un paeze sovran de l'Amèrica del Sud, ponesto inte l'estremo sud-est de sto subcontinente. El adota ła forma de goerno republegana, democràtega, reprezentativa e federałe. La Arzentina ła ze organizada cofà un Stato federałe desentrałizà, formada dal 1994 da un Stato nasionałe e 24 zurisdision de primo órdene o stati autogoernai, che łe ze 23 provinse e ła Sità Autònoma de Buenos Aires , st'ùtema dezignada cofà del paeze. Tuti i stati autogoernai i ga na costitusion, na bandiera e na forsa de seguresa pròpie. Le 23 provinse łe mantien tuti i poderi no dełegai al Stato nasionałe, e łe ga tre poderi autònomi e łe garantiza ła autonomia dei so munisipi. Ła forma parte del Mercosur — bloco de ła cuała ła zera sta ła fondadora inte el 1991 —, ła Comunità dei Stati Latinoamericani e Caribegni e ła Organizasion dei Stati Americani . La economia arzentina ła ze ła seconda pì desviłupada e inportante de Sudamèrica. El so PIL nomenałe el ze el 27º del mondo, el secondo paeze col pì alto ìndaze de Desviłupo Uman de Amèrica Latina. Dèbito a ła so inportansa zeopułìtega e econòmega, ła Arzentina el ze uno dei tre stati sovrani latinoamericani che i forma parte del denomenà Grupo dei 20 e ła forma par de pì parte al grupo dei NIC o novi paezi industriałizai. Ła ze considerada na potensa rejonałe. El so teritòrio el reunise na granda diversità de climi, cauzada da na anpiesa latitudenałe che ła sorpasa i 30° — includendo vàrie zone zeoastronòmeghe —, na diferensa inte ła altitùdene che ła va partindo dai 107m sul liveło del mar ai cuazi 7000slm e ła estension del litorałe marìtimo che ła riva ai 4725km. Grande pianure ùmede łe confina co estendesti dezerti e alte montagne, mentre che ła prezensa de climi tropegałi e subtropegałi inte el nord, i contrasta co łe nevade e fredi estremi inte łe zone de łe cordilliere e inte el sud. El so teritòrio continentałe american, che el cuerze granda parte del Cono Sud, el confina verso nord co Bołìvia e Paraguay, al nordest col Braziłe, verso est co Uruguay e el osèano Atlàntego, a l'ovest co Chiłe e, senpre inte el so setor american, al sud co Chiłe e łe àcue atlànteghe del pasajo de Drake. I primi rezistri de popołasion inte l'atuałe teritòrio argentino i se remonta ai trèdaze miła ani fa, durante del Pałeoamerican. In tenpi protoistòreghi, perìodo precołonbin, el zera sta abità da numarévułi popułi indìzeni, racuanti dei cuałi oncora i vive inte el paeze; intrà i cuałi łe tribù diaghite de ła zona nord-osidentale che łe viveva inte i confini de l'Inpero Inca in espansion; i Guaraní i viveva pì verso est arente i grandi fiumi; la rejon del Chaco ła zera popolada da łe etnie dei Qom'lek , Wichì e Lule-Toconotè; inte el sentro i viveva i Het o "pampas"; inte łe Sierras Pampeanas de Córdoba i "Comechingones"; a ovest, inte ła rejon andina, i viveva i Huarpe e i mapuche; inte ła Patagònia i patagoni e inte ła Tera del Fogo i selknam , yagan e mannekenk. La cołonizasion spagnoła de l'atuałe teritòrio arzentino ła zera scumisiada co viaji esploratòrii partindo da l'ano 1512, el stabiłimento de na popołasion inte el 1528 e ła distribusion del teritòrio ai . Pì tardi, el zera cascà soto de ła zurisdision del Vireinà del Perù. Inte el 1776, ła Corona spagnoła ła ghea fondà el Vireinato del Rio de la Plata, el cuało el saria na entità pułìtega precedente a ła atuałe Repùblega Arzentina.